bemanario 


CHUCHUBI “ et 



Por favor mi ta suplica: 

“NO TRATA di hincami den boso Gioria ! 



SEMANARIO 
- INDEPENDIENTE - 
Esun mas lesa na Aruba 



Obtenible na : 

ORANJESTAD «erca 


Ruiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
Uchee’s Place 
Zepp Wever 
Refresqueria Estrella 
Refresqueria Italia 

SAN NICOLAAS na : 
Refresqueria Central Madeirenae 
La Esperanza Discount House 

Chiquito Grocery 
Chung Brothers Grocery. 

SAVANETA na: 

Baby Grocery 
Refresqueria Del Mar 

CURA CABAI na ,* 

La Mano de Dios 


POS CHIKITO na : 

La Esperanza Supermarket 

SANTA CRUZ na : 

Titichi’s Grocery 

H.S. Croes Store 

Eta Croes - Sta. Cruz 350 A. 

Aruba Store 

Santa Cruz Store 

CASA ARIBA na : 

Tienda Casa Ariba 22 

CALABAS na : 

Calabas Grocery 

PARADERA na: 

Paradera Store 
Mario’s Grocery 
Charlie’s Grocery. 

PIEDRA PLAT na : 

Piedra Plat Store 
Baby Store 

TANKI LEENDERT na : 

Tienda Geerman 
Tanki Leendert Grocery 

NOORD na : 

Palm Beach Store 


Lasa y abona 

“CHUCHUBI” 

E semanario cu circulacion mas grandi na 

ARUBA 

E historia di Isla Ariba y Plannan 


Nos tabata tende mashar 
hopi rumores tocante planos 
c u a desaparece for di Isla 
Ariba y senjor Schuit tabata 
menciona den e asunto aki. 

Como ta nos deber di infor- 
ma pueblo tocante tur cos cu 
ta pasando den Aruba y Antil- 
las nos a tuma nos tiempo y 
investiga e asunto aki y nos 
por bisa caminda tin humo 
tin candela; pero a beses e 
candela ta algu diferente cu 
ta spera for di dje. 

Pa duna un ejemplo SEN- 
JOR SCHUIT NO TIN NADA 
DI HACI CU LOCUAL A 
PASA NA ISLA ARIBA TO- 
CANTE E PLANOS CU TA 
BISA CU A BAI FOR DI 
ST. MAARTEN. 

Nos tabata informa lo si- 
guiente. Senjor Schuit tabata 
na St. Maarten hunto cu sen- 
jor Wortman, manager di 
Aruba Caribbean Hotel ken- 
de a papia cu Gezaghebber y 
e tabata informa si e tabata 
tin interes den e planos di un 
hotel cu a worde construi na 
St. Maarten cu e por a hiba- 
uan. 

Senjor Wortman kende ta 
dirigi un hotel grandi na 
Aruba tabata interesa den e 
planos pé hanja un idea com 
e hotel nobo lo ta situa adc*i, 
y a accepta e planos. 

Parce di St. Maarten a bini 
despues un noticia cu planos 
a desaparece y como senjor 
Schuit tabata na St. Maarten 
a puntrele si e tabata na hal- 
tura di e planos. 

Como e tabata sabi cu e 
planos a worde duna na Mr. 
Wortman el a informa to- 
cante esaki tambe y a jega 


un fin na e historia di parti di 
gobierno. 

Redu ta core duro aki na 
Aruba y mashar hopi rumo- 
res a cuminsa ta circula asi- 
na leuw cu hasta e asunto ta- 
bata treci den pamfletas po- 
liticos sin base di informacion. 

Nos redaccion independien- 
fce no importa kende e persona 
por ta, ta duna e notieia ma- 
nera nos a ricibiele despues di 
nos informacionnan, pa pueblo 
ta na haltura di locual ta pa- 
sando, pasobra hamas nos no 
kier pa ni grandi ni chikitu 
worde ataca ora nan no tin 
nada di haci cu un caso. 

Senjor Schuit no kier a du- 
na nos informacion, pero ma- 
nera semper nos a hanja e in- 
formacion. Nos tin e idea cu 
senjor Schuit no a duna infor- 


E siman aki mashar hopi 
cos a pasa na Aruba den poli- 
tiek y uno di e cosnan cu ta- 
bata comenia mas cu tur cos 
ariba tabata e declaracion den 
AMIGU DI CURACAO- ARU- 
BA, cu P.P.A. D.P. — A.V.P. 
a forma un coalicion y for di 
esaki senjor Eman Fedi, no 
Fifi tabata candidato pa Mi- 
nistro y Gusman. 

E senjor van de Schoo' cu 
ta representa Amigo di Cura- 
cao-Aruba aki den Aruba a de- 
clara. cu den e Amiga di Aru- 
ba locual a sali publica e no 
tabata sabi nada di dje, pa- 
sobra na Curacao nan a pu- 
blica e articulo cu a sali den 


macion pa. sigi cu pamfletas 
te ora e hanja algu caminda 
un persona por a pega un bar- 
cu anto. 

Di senjor Wortman nos no 
por a hanja ningun informa- 
cion pasobra e ta actualmente 
na Merca, pesei nos mester 
publica e asunto aki di e in- 
formacion directo cu nos a 
hanja. 

Nos ta priminti tan pronto 
senjor Wortman jega, di trata 
na hanja informacionnan di- 
recto for di dje pa confirma e 
noticia cu nos ta publica aki! 

Plamadornan di noticia, war- 
da nos confirmacionnan of si 
senjor Wortman no kier con- 
firma pa nos p>or bisa locual 
nos ta kere tocante falta di 
cooperacion cu Prensa y noti- 
cias pa pueblo. 


Amig’oe di Curacao cu e ca- 
bes cambia pa Amigoe di Aru- 
ba, pero eu mes texto aden, 
locual ta sosode tur dia cu e 
cabes. 

Senjor Albert Eman indig- 
na a manda telegram desmen- 
ti e noticia, pero Amigoe a 
pone e texto di e telegram di 
pro esta, PERO NO A DES- 
MENTI E NOTICIA CU NAN 
A PUBLICA, locual ta nifica 
cu pa AMIGOE DI ARUBA 
e noticia ta verdad. 

Nos ta mira ariba nos capa 
com ta desmenli e noticia cu 
Amigoe di Curacao-Aruba a 
publica. 


Anunda den "Chuchubi'’ 


Nos Capa di Chuchubi 

E caso di Dokter Harting 


Siman pasa nos a scirbi cu 
Bestuurscollege mester a 1 uma 
un desicion serio den e caso 
di dokter Harting pa dokter 
Harting sa com e ta para y 
pueblo sa con nan ta p'ara cu 
nan dokter di Noord. 

E siman aki Bestuurst'olle- 
ge a tuma un desicion masljar 
stranjo cu por costa pagador 
di belasting un dineral, esta 
dokt er Harting lo larga Aru- 
ba pa motivo' cu e no ta bon 
di salud y bai afor y toch lo 
sigi gana su sueldo. 

Nos ta hanja e desicion aki 
mashar stranjo y nos no ta 
comprende com Bestuurscolle- 
ge por a tuma tal desicion, 
siendo cu e desicion aki por ta 
un ziekte-verlof cu por dura 
anjas largu y costa mashar 
hopi placa. 

E DESICION CU GOBIER- 
NO — Bestuurscollege mester 

/—/—/—/ 

SUNCHI DI UN ESTRAN- 

HERO A LANTELE FOR 
DI SONJQ 


Cu tin cos stranjo por pasa 
un senjorita na San Nicolaas 
a comproba e siman aki ora 
cu e tabata drumi ariba su 
cajm y el a sinti un sunchi 
suave y a bula lanta. 

Tabata un homber descono- 
cido den su camber kende a 
dunele un sunchi suave. 

E senjorita a bula lanta y 
e homber a desaparece. Po- 
lisnan kende tabata avisa a 
check rond di e cas, pero no 
por a hanja ningun hende, ni 
sombra nan a haaja di e gran 
sunçhidor. 


a tuma tabata, Dokter Har- 
ting a caba di bolbe for di 
Hulanda malu, anto pasele pa 
KEURING, si e no por traha 
dunele su pensioen, gradiciele 
pa e tiempo cu el a sirbi Aru- 
iba, dunele un afscheids-party 
Y largele bai busca su salud 
nta Hulanda. 

E asunto di largele bai pé 
biolbe despues di uno of dos 
— tres anjas nos ta hanja ta 
un desicion stranjo como mes- 
ter sigi pagele. 

BESTUURSCOLLEGE, kiko 
ta pasando: UN ANTILIANO 
TA MALU e ta worde afge- 


keurd — un Macamba ta malu 
e ta bai cu ziekteverlof ya 
pa di tres bes. 

GLORIA NOBLE PATRIA, 
stranjo pero VERDAD. 


TIN W.C. NA CAS DI 
DOKTER DI NOORD. 

Pueblo di Noord: 

No haci mas uso di e W.C. 
den e bar, pasobra tin un W.C. 
pa publiek pega cu e cas di 
’^kter. Si bo no por drenta 
“PIDI DOKTER PA MUS- 
TRA BO UNDA E W.C. TA! 


o 
■ 

BO TIN IDEA DI 
CONSTRUI 

UN CAS? 

UN BIJBOUW ? 

SPAAR PLACAM 

Cumpra bo material di construccion na 

Antilliaanse Handel Mij. 

DAKOTA — TELEFOON: 2828-2829 

♦ Puntra pa nos discuento pa cash 

♦ Puntra pa nos otro prijsnan special 

♦ Puntra pa nos plan di credito. 

pa: MIHO CALIDAD 
SERVICIO RAPIDO 
PRIJSNAN MAS ABAO 

Cumpra na: 

Antilliaanse Handel Mij. 

DAKOTA TELEFOON: 2828-2829 

-:PA NOS MUCHANAN 

TANTE AIDA TA CONTA: 

Historia di Galinja Kakelka 


„Ami tambe por sigui cu 
bosonan?” Balarondo ta pun- 
tra. 

“Oke,” Kakelka, Kukelku, 
Tessie y Snatermaar ta con- 
testa. Y nan cincu a sigui 
nan caminda pa cas di e Rey, 
pa dunele e noticia cu cielo 
ta biniendo abao. 

Nan a icamna, camna y 
camna y nan ta encontra e 
vos Sammie. “Ta pa unda 
bosonan ta bai tras di otro 
asina, Kakelka, Kukelku, 
Tessie, Snatermaar y Bala- 
rondo?” e vos Sammie kier 
a sabi. 

Y Kakelka, Kukelku y Tes- 
sie, Snatermaar y Balarondo 
a declara: “Nos ta bai cerca 
nos Rey pa bisele cu cielo 
ta bini abao.” 

“‘0, pero bosonan ta den 
mal direccion akinan”, e vos 
a bisa nan. “Bosonan kier 
mi munstra boso e bon ca- 
minda?” 

“Masha bon,” Kakelka, Ku- 
kelku, Tessie, Snatermaar y 
Balarondo a bisa nan tur 
hunto. 

Y uno tras di otro nan ta 
sigui tras di e vos quende ta- 
bata bai dilanti pa indica nan 
e caminda. Nan ta camna, 
camna y camna te ora nan 
a acerca un hol scur y ey 
den nan a sigui tras di e vos 
te ora esaki a detene su pa. 
sonan. 

“Weita aki bosonan tur. 
Si nos pasa akinan, nos ta 
haci e viaje mas corto y nos 
ta jega mas liher cerca Rey. 
Bosonan sigui mi numa, Ka- 


kelka, Kukelku, Tessie, Sna- 
termaar y Balarondo!” 

“O, masha masha bon, si- 
gur no, pakiko no?” nan a 
contestele. 

E vos a drenta bai mas 
paden di e hol. Pero e no a 
bai mucho leeuw. Eynan el 
a keda para y spera nan. 

E calacuna Balarondo a 
jega di promer “Hap!” e vos 
a kita su cabez afor comele 
y tira e sobra curpa un ban- 
da. Despues e pato Snater- 
maar a haci su entrada. 

“Hap!” e vos a bolbe kita 
cabez di Snatermaar y tira 

' ' 


e curpa banda di esun di Ba- 

larondo. 

Despues a sigui e gai Ku- 
kelku. Pero e pober tambe no 
a jega much leeuw cu ata su 
cabez tambe a bai, y worde 
tira banda di Snatermaar y 
Balarondo. 

Pero e vos mester a hap 
dos biaha ariba e cabez di 
Kukelku, y asina esaki a han- 
ja e oportunidad di grita y 
avisa e otronan, cu nan mes- 
ter hui. 

Y asina Kakelka y Tessie 
a basha careda pa cas. 

Y asina nunca nunca mas 
Kakelka por a conta e rey 
cp cielo tabata biniendo abao. 

FIN 


Kieuren- 

wedstrijd 


UCHEE’S PLACE 

Nassaustraat, Oranjestad. 

+ CAMINDA CUMINDA TA SABROSO 
+ CAMINDA FAMIANAN DECENTE TA 
CONTRA; 

* CAMINDA TIN UN ADMOSFERA 
DECENTE 

— TE L. : 15 9 2 — 

NOS BRIEVENBUS 


Tante Aida a ricibi siman 
pasa un carta di amiguita 
CLAVEL LEEST. Clavel, bo 
ta manda Tante Aida un en- 
velop cu tur e tekeningennan 
aden. Masha bunita pinta. Ta 
di con tanto laat asina, Cla- 
vel, awor cu ya e promer con- 
curso ta tras di lomba. Bu- 
nita chens pa bo tambe por a 
gana un premio. Pero in ieder 
geval Clavel, sigui haci bo 
best y manda bo carta fiel tur 
siman, y corda bon ta sola- 
mente cu bo concursa tur 
siman bo tin e chens grandi 
di sali ganadora. Haci tur bo 
posibel y hopi exito. 

EEWIN HAROLD MARTIJN 
Erwin, tante Aida a ricibi 
akinan bo tekening como un 


di e promernan. E ta bon pin- 
ta, Erwin. Como un di tante 
Aida su mas fiel amiguito, 
tante Aida ta manda bo hopi 
cumindamento y ta desea bo 
atrobe hopi exito. 

FINA DIRKSZ 

Tante Aida a ricibi bo car- 
ta. Haci bo best, y sigui con- 
cursa tur siman. Cuminda- 
mento pa bo di tante Aida. 

GLENDA CROES 
Glenda bo carta tambe a 
jega aki na oficina. Sigur, si- 
gur e carta di dos siman pasa 
ta dirigi na bo. Tante Aida 
no tini un otro Glenda cu no 
ta Glenda Croes di Macuarima 
167. Corda máhda bo carta 
fiel tur siman. 


MARCIA SOLOGNIER 
Marcia ta un amiguita fiel 
di tante Aida, kende a manda 
atrobe un tekening hopi bu- 
nita. Marcia, mahda bisa tan- 
te Aida den bo proximo carta 
cuanto punto bo sa hanja pa 
tekenen ariba bo rapport. Ri- 
cibi hopi saludos di Tante 
Aida. 

ILKA EVERTS 
Tante Aida a ricibi bo carta. 
Tante Aida tambe ta spera pa 
bo por sali ganadora. Contal 
cu bo haci bo best, pinta buni- 
ta y manda bo carta tur si- 
man. Hopi suerte. 

HENRY BRITTEN 

Henry, tante Aida ta con- 
tento cu bo a cuminsa concur- 
sa. cu tanto animo atrobe. Hou 
vol y bo chens pa gana ta hopi 
grandi. Ricibi tambe hopi salu- 
dos di tante Aida. 


REMETIDO 


Apreciable senjor redactor 
di Chuchubi, permiti mi haci 
un observacion politiico den 
bo semanario tan popular aki 
na Aruba. 

Na cuminzamento di e cam- 
paña electoral actual mi por 
a tende y leza cu senjor 
Porfilio (Fichi) Croes a ser 
nombra como coordinador di 
campaña pa P.P.A. Aunque 
mi no a aproba esaki, toch 
mi a dicidi di aocepté. 

Dia cu mi a tende papia na 
reunion publico, esaki a sor- 
presa mi un poco mas. Sinem- 
bargo un partido tin libertad 
di laga esun cu e kier. 

Pero mi a spera loeual a 
pasa na reunion na Savaneta 
diahueves siman pasa, E per- 
sona menciona a subi podium 
y ora e no por a soporta cri- 
tica el a cuminza ta insulta 
personanan cu P.P.A. mes a 


invita pa bin reunion. Si el 
ofende politiconan adversario 
mi por comprende, pero no in- 
sulta un persona cu directa- 
mente no tin nada di haci cu 
politiek, esey mi ta desaproba 
energicamente. Ademas, e sor- 
to di palabranan cu el a usa 
no por worde accepta pa per- 
sonanan decente. 

Pero mi ta un persona cu 
hopi comprension. Mi no ta 
gusta cambia di opinion poli- 
tico asina liher. Tur partido 


tin nan erroman. Esaki ta un 
di P.P.A. di mas grandi, pero 
e por worde corregi, aunque ta 
poco laat. 

Ta pesey mi kier haci un 
advertencia na directiva di 
P.P.A. Si despues di e publi- 
cacion aki Fichi Croes bolbe 
haci uso di palabra riba po- 
dium na reunion publico di 
P.P.A., dia di eleccion veni- 
dero e partido ey lo haya un 
voto menos sigur. Esun di mi. 
Y sin duda hopi mas. Direc- 
tiva, e palabra ta na bo. 

UN VOTADOR CONCIENTE 


Proto & Skil Tools 

A KEDA COMPROBA DI TA E MEHOR 
HERMENT PA GARASHI- 
APESAR DI SU ALTA CALIDAD, NAN PRIJS 
TA MASHAR BARATA. 

Bishita: 

A. I. G. na Balashi. 

W CHUCHDBI’ 


NOS LECTORNAN TA SCIRBI 


NO MIRA FALTA Dl P.P.A. 50 


Senjor Redactor: 

Permiti mi un éspacio den 
bo courant Chuichubi pa mi 
por a dedica lo siguiente. Mi 
no sa ta di con tin hende 
asina siego, asina bobo di 
por ta tras di un partido 
manera A.V.P., di con nan 
por ta mira falta di PPA so, 
di loke el a haci durante 12 
an j a. Awor aki majoria di 
loke bo' ta lesa den Chuchu- 
bi ta fal+a cu nan ta duna 
P.P.A. Ami no ta kere cu 
aki na Aruba hendenan por 
a lubida loke A.V.P. a haci, 
pasobra no ta 12 anja A.V.P. 
a manda, pero ta 30 anja 
largo sin haci nada pa Aru- 
ba. Durante cu P.P.A. ta na 
mando bo por mira Chemi- 
cal Plant, Water Plant i hopi 
otro mas. 

Pero durante 30 anja cu 
A.V.P. a manda nan no a 
haci nada pa pueblo. 

Si no tabata pa salbacion 
di P.P.A. ta kiko lo tabata 
di nos, ta kiko A.V.P. ta 
pensa, di bolbe hinka nos 
den miseria? 

Awor aki no ta tempo di 
caucho di baulo mas, awor 
aki ta cada un ta husga pa 
su mes, tin un proverbio ta 
bisa cu un burico no ta dal 
su mes dos biaha na e mes 
un piedra, pasobra ya nos sa 
loke A.V.P. a haci caba, asi- 
na ta A.V.P. lubida si no ta- 
bata pa P.P.A. Aruba lo no 
a progresa, an+o ainda tin 
hende mal agradecida cu ta 
contra P.P.A. mi no sa ta di 
con tin hende cu ta lubida 
asina lihé, eu si no tabata 
pa P.P.A. awe nos ta den 
miseria á pobreza, pasobra 


ta P.P.A. a duna Pension 
di Behez i pension di Viuda, 
si A.V.P. por a haci esey 
tempo cu e tabata na mando, 
anto por a bisa cu A.V.P. 
a haci algo den bida, paso- 
bra ainda ta fresco den mi 
memoria, cu tempo mi tata 
a muri 20 anja pasa con mi 
mama tabata pasa trabou cu 
su cinco juinan cu mi tata a 
lagé cuné, na porta di cada 
hende e tabata pasa pidi cu- 
minda pa e hanja pa nos, e 
tempo ey no tabatin ningun 
sorto di pension. 

Ningun ayudo e gobiemo 
di A.V.P. tabata duna e 
tempo ey. E unico ayudo cu 
A.V.P. a duna mi mama e 
tempo ey ta pa hanja parti 


nos pa hende. anto awor 
aki A.V.P. ta mira miseria 
i pobreza di hende. Ta pa- 
kiko e no por a weita esey 
tempo cu nan tabata na man- 
do ta pesey gracias na P.P.A. 
cu a salba Aruba for di mi- 
seria. 

Ami ta gradici na P.P.A. 
cu awor aki mi mama ta 
goza di su pension di viuda 
i su kaarchi di dokter cu 
P.P.A. a duné, locual tem- 
po di A.V.P. nunca e por a 
pensa di tin. 

Un biaha mas gracia na 
e partido cu a salba Aruba 
esta e partido Patriotico Aru- 
bano, P.P.A. masha danki. 

Sr. H. Trimon, 



PrOlltO na Aruba. 

echi LITA 

EN POLVO Y EVAPORADA. 


Agente na Aruba: 

Kusters Trading Co. 

KRUISWEG 10 — TEL.: 1012 

ORANJESTAD 


KENDE TABATA LOER DEN NAN KAMBER? 


Un pareha drumi tranquilo 
den nan kamber a lanta bula 
for di sonjo ora nan a sinti 
un rum-rum na nan bentana. 

Nan a mira un homber ken- 
de tabata hala glas di benta- 
na y tabata loer nan drumi 
den nan kamber. 


Ora e homber a ranca pa 
habri porta y bai afor e loer- 
dó no tabata tei mas. 

Ke susto nan a pasa di pen- 
sa cu un persona por a waak- 
nan drumi den nan kamber 
ora nan por tabata drumi des- 
pertado. 

Tita y su 
Cumbiamba! 

E componentenan di e fa- 
nioso quinteto aki ta. consisti 
di: TITA : saxo - piano - 

canta; 

AIDA: saxo - organo - canta; 
ROBERTO: saxo - clarinette 
- flauta - canta; 

DARIA: bateria - canta; 

LEON: organo - piano. 

Durante e dianan di fiesta 
na fin di luna “MANCHEBO 
BEACH HOTEL” tin pa de- 
leite di pueblo, e grupo fan- 
tastico aki di Argentina y 
ademas CONHUNTOS LO- 
CAL. 

Reserva bo dianan di fies- 
ta pa bo gosa y diverti bo 
den un ambiente sumamente 
agradabel, caminda lema di 
MANCHEBO ta: 

CLIENTES SATISFECHO Y 
BON SERVICIO. 

Pa mas informacion jama 
telefoon: 2 7 20. 


Mira pa bo mes 

N A 

Saade Store 

E MIHOR DEN TUR MERCANCIA 


ADMIRAL ( MUEBLES 

Wasmachine BLACK STONE 


T.V. — RADIOS 

AIRE-CONDICIONADOS 

REFRIGERADORES 


MAGIC CHEF 
Stoof di gas: RANGES 
y masha hopi otro cos 
||na prijs barata. 


Pa calidad superior: 

Saade Store 

JAMIL SAADE — Propietario 
NASSAUSTRAAT 1, - ORANJESTAD, ARUBA 
TEL.: 2 18 9 


Enorme exito di “Goodyear Tires” 

& Rubber Co. cu producto nobo. 


Un producto sintetico nobo, 
jama polyester, cual a ser in- 
troduci den e fabricacion di 
tires di auto na 1962 pa e 
compania Goodyear ta cau- 
sando un revoluicion den e fa- 
bricacion di tires di auto. 

Tin tur indicacion cu den e 
proximo anjanan e lo releva 
completamente e rayon y ny- 
lon cu ta ser usa actualmente. 

E tin tur e bon calidadnan 
di rayon y nylon, pero no es- 
han malo. E cuatro productor- 
nan di auto di mas grandi di 
Merca ta cumprando ac ■ ual- 
tnente tires cu ta ser fabrica 


cu polyester pa motibo cu nan 
ta dura mas y por soporta hu- 
medad. 

Te cu luna di maart di e 
anja aki a ser fabrica caba 
mas di 17 miyon tires polyes- 
ter cord pa e fabrica Good- 
year, cual door di esaki tin 
algun anja di delantera riba 
su competidornan mas cer- 
cano. 

A ser dicidi pa inverii den 
e proximo anjanan un suma 
di 20 miyon dollar pa expan- 
sion di e actual planta y pa 
construccion di plantanan no- 
bo, y ademas pa un centro pa 


experimentonan cu polyester. 
Na 1962, tempo cu Goodyear 
a trece e prome tires polyes- 
ter riba mercado, tabatin un 
total di 500,000 liber di po- 
lyester elabora den e tires. 
Na 1966 e cantidad aki a subi 
te 25 miyon liber y pa e anja 
aki ta ser spera cu e cantidad 
aki lo bira dobbel. 



Abona 

Lesa 


“Chuchubi ” 

” C H U C H U B I ” 


Diasabra, April 29, 1967 


NOS LECTORNAN TA SCIRBI 

Les di un experto den nos idioma 


Apreciable Senjor Redactor: 

Ricibi un cordial saludo di 
mi y na e mes un t empo 
mi ta pidi bo un pida luga 
den Chuchubi pa mi por duna 
abo y bo companjeronan un 
les chikito tocante nos idio- 
ma vernaculo, Papiamento. 
Mi no sa si bo ta sinti bo 
ofendi pa e expresión aki 
pero mi kier pone na bo co- 
nocemento di cu siendo un 
hoben cu sentimento nacio- 
nalista mi ta sinti mi pro- 
fundamente ofendi pa e he- 
cho di cu Chuchubi ta skir- 
bi Papiamento manera cos cu 
ta Spanjo e ta. i Naturalmen- 
te nos no por nenga si cu 
ta for di Spanjo nos lenga 
Papiamento a nace, pero 
esey no kier meen cu Pa- 
piamento ta Spanjo. Ta di 
comprende anto cu un yiu 
no por ta su mes mama y e 
mama tambe no por ta su 
mes yiu. Pues cada un di 
nan tin su caracteristica cu 
ta distingui’é. 

Asina tambe Papiamento 
tin su propio reglanan di gra- 
matica cu ta hacié hopi dife- 
rente di tur e idiomanan di 
origen Latino cu ta su pro- 
pio famianan. 

Loke Papiamento a hereda 
di Spanjo ta e formanan di 
e palabranan so y no e for- 
mación y estructura grama- 
tical. Esey el a haya atraves 
di su evolución durante si- 
glonan. Ta door di trabou- 
nan di e Gramaticonan con- 
temporeano y di den pasa- 
do cu a analiza Papiamento 
y despues expone na nos su 
reglanan gramatical nos por 


a descubri cu nos ta posee 
un idioma cu por ser com- 
pará cu cualkier dje idioma- 
nan grandi cu ta existi awen- 
dia. Ta un deber an-'o di tur 
e escritornan y redactornan 
dje medionan di publicación 
na Papiamento pa respeta e 
reglanan exponi di nos lenga 
nativo, No laga nos worde 
ganjá door di hendenan cu 
ta bisa cu Papiamento mes- 
ter ser skirbi manera cu 
hende ta haya ta bon. E sor- 
to di hendenan asina no sola- 
mente ta trata di bruha men- 
te di nos compatriotanan, 
sino tambe nan kier mira 
destrucción di nos idioma. 
No laga nos worde ganja 
door di hendenan cu ta keha 
cu Papiamento falta palabra 
y pesey e ta un idioma po- 
ber. Ta un pregunta so mi 
kier haci na e clasa di hen- 
denan asina y esaki +é: “Ta 
con por ta posible cu Papia- 
mento cu a nace for di un 
idioma rico manera Spanjo y 
ta existiendo den un ambien- 
te di Ingles y Hulandes por 
ser califiea como pober?” 

Loke Papiamento falta pa 
e ta completa ta un “elabo- 
racion”. Esaki por worde lo- 


gra solamente si nos estable- 
ce un “academia oficial” dje 
idioma Papiamento mas pron- 
to cu ta posible. Cu e acade- 
mia nos por elabora e idioma 
Papiamento pa di manera nos 
Antillanonan por ricibi e si- 
guiente beneficionan. Orto- 
grafia Oficial di Paniamento, 
posibilidad pa traduci obra- 
nan literario for di otro idio- 
rnanan pa e idioma Papia- 
mento, posibilidad pa skirbi 
bukinan eien+ifico di texto 
na Papiamento, posibilidad 
pa hava educación na nos pro- 
pio idioma cual ta un deseo 
di tur Antillanonan conciente. 

Pero awendia ta ken nos +a 
haya cu ta interesa pa haci 
algo pa su idioma vemacu- 
lo ? Ningun hende! Esaki 
ta muestra cla di cu nos ta 
un comunidad ciego cu ta 
laga euenta bai manera e ta 
bai. Awor embez di cu e me- 
dionan di publicación na Pa- 
piamento trata di desperta in- 
teres dje yiunan di tera en 
cuanto nan mes idioma, ta 
nan mes ta esnan cu ta co- 
mete barbarismo cu Papia* 
mento hincando e idioma asi- 
na mas den abismo. Pesey 
Senjor Redactor lo mi kier 


FORD 


GALAXIE 

FALCON 

MUSTANG 

FAIRLANE 

NEME SMPORT & EXPORT 





hala bo atiención ariba bo 
errornan cu bo ta haci vio- 
lando asina e reglanan ex- 
poni. 

Segun e regla general y 
unico e forma plural na Pa- 
piamento ta worde indica door 
dj e signo “NAN” poni tras 
dje sustantivo di Papiamen- 
to. Esaki ta worde observa 
generalmente ora cu e arti- 
culo defini of un adhetivo po- 
sesivo ta precede e sustantivo 
en cuestion. Chuchubi si ta 
haya ta bon di su parti pa 
usa e signo plural di Span- 
jo “S” tras dje sustantivonan 
Papiamento y como conse- 
quencia nos por ripara den e 
articulonan di Chuchubi dis- 
paratenan manera articulos. 
consehos, personas, vo+os. 
partidas insultas, etc. E for- 
zanan aki no solamente ta 
innecesario, sino tambe ta 
sona mahos ora nan ta wor- 
de lesa na boz halto. Pakiko 
Chuchubi no por usa e sig- 
no “NAN” anto enbez dje 
signo “S”? 

Ta contra regla y ritmo 
di Papiamen+o pa pone plurai 
pa e adhetivonan, pero Chu- 
chubi si ta bin cu su famos^ 
“informaciones sexualer 
“partidas politicos”, etc... 
Pakiko Chuchubi no por skir- 
bi “informacionnan Sexual’ 
of “partidanan politico” ? Aca- 
so ignorancia por ta hunga su 
parti akinan? Mi no ta kere, 
pero e exaheracionnan aki tá 
sirbi solamente pa haci nos 
idioma ridiculo den bis J a di 
otronan. 

Tras dje numeralnan dje 
otro idiomanan semper e sus- 
tantivonan ta bin den nan for- 
ma plural, pero tras di esnan 
di Papiamento ta den e for- 
ma singular e sustantivonan 


ta bin ya cu e numeral a in- 
dica caba cu den plural e sus- 
tantivo ta. Pero Chuchubi par- 
ce cu e ta lubida cu ta Pa- 
piamento e ta skirbi y nos ta 
contra cu: 3 partidas, tur 
preguntas, hopi poliUcos, dos 
recien casados, mashar lu- 
nas, etc. Pakiko tanto dis- 
parate? 

Finalmente Senjor Redac+or 
si berdaderamente bo tin 
aprecio pa yiunan di tera cu 
kisaz ta bo mes compatrio- 
tanan, anto por fabor mustra 
respet pa e reglanan grama- 
tical di nos IDIOMA VERNA- 
CULO, PAPIAMENTO. 

Na ningun momento taba_ 
ta mi intención di lanza co’ 
tra e medio di publicación li- 
ber aki ningun critica, pero 
mi ta considera cu siendo un 
fiel lesador y apoyador di 
Chuchubi for di tempo di su 
reaparecion anja pasá ta mi 
deber y derecho di hala aten- 
ción dje cuerpo di redacció^ 
di Chuchubi riba cierto cos- 
nan cu tin bez ta molestia nos 
como lesadornan permanent 


dje semanario liber aki. Ha- 
ciendo esey mi ta kere cu e 
paso ey lo sirbi pa mehora 
Chuchubi pa di manera cu e 
por sigi defende e interes- 
nan dje pueblo Arubiano. 

Mi ta termina gradiciendo 
senjor Redactor pa e espa- 
cio concedi na mi y mi ta keda 
semper un fiel lesador di 
Chuchubi. 

Rudolf (Fichi) Geermau 
Cashero 19, Sta. Cruz. 


NOTA DI REDACCION — 
Semjor Geermarç, Gracias 
pa e les den Papiamentu y 
como nos ta publica tur re- 
metidos, manera nos ta rici- 
bi nan, nos ta ofrece bo: BIN 
SCIRBI NAN TUR NA PA- 
PIAMENTU manera e mester 
ta segun un experto, pa asina 
educa e pueblo den papiamen- 
tu. Nos a ricibi un courant di 
Curacao y uno di Bonaire cu 
un otro Papiamentu. Nos ta 
spera e redaceion lo lesa e re- 
metido aki tambe di un ex- 


perto! 

Aruba Metal Co. N.V. 

ORANJESTAD BARCADERA 

WE BUY ALL KIND OF METAL SCRAP SUCH AS 
COPPER — BRONS — IRON AND STEEL, WE 
ALSO RENT CRANES, FORKLIFTS ETC. 

Boerhaavestraat 21 — Tel. 1346 — 1868 

Anundo den 

“ Chuchubi - Magazine ” 

to garantfzo bo negoshl 

” C H U C HUBI ” 


Diasabra., Aprii 29, 1967 

Pasion sin Razon 


“Si, ta parce cu e Srta. a 
bai te na su cuarto, pa ven- 
ga di dje promer cu e bai, 
y poco despues ami, e otro 
stewardes, y algun hende a 
tende boroto, rato despues 
Ada a sali na careda di un 
manera masha lamentable, y 

masha lastima. e no 

tabata kier pa nos yudé. E1 
a cohe tur su cosnan y a bai.” 

“I mi esposa? Kiko a pa- 
sele?” 

“Mi no a miré, pasobra e 
no a sali, y e no a laga nin- 
gun hende drenta.” 

Frank a yega na careda na 
e apartamento di Jean y kier 
a basha e porta abao, como cu 
Jean no kier a habrie. Despues 
Jean a dicidi di habriele. E 
lusnan tabata paga y e no 
por a distingui Jean muchu 

bon.” No drenta. mi ta 

bai grita. no cende e 

luz.. 

Frank a drenta y no a haci 
caso di loke su esposa tabata 
bisele. E1 a cende e lusnan. 
Jean a bira lomba pé, mien- 
tras e tabata trata di sconde 
su cara, su cabeinan largO' ta- 
bata tur plama riba su schou- 
der, y e tabata tin algun pleis- 
ter na su cara. Un di su wo- 
wonan tabata tin un rand 
scur. Frank a lanta su cara y 
Jean tabata trata di baha su 
vista di berguensa: “Di ma- 
nera cu bo a bringa, cu Ada. 
I pakiko, bisa mi?” 

“E1 a bin zundra mi, y ofen- 
de mi prome. Ta berdad cu 
bo a pidié pé bai?” 

“Si. E tabata tin mi fada 
caba, cu su mal educacion. 
Pero mi no a pensa, cu lo bo 
poné bo mes na su altura. Bon 


tin berguensa.” Jean a los su 
mes cu masha rabia y a bisé: 

“Mi no ta sinti ningun ber- 
guensa. A1 contrario mi ta sin- 
ti mi mes masha contento di 
a dunele un bon sota. Si e 
Lora bieuw y pinta ey a pen- 
sa di kita mi mi esposo, ya el 
a convenee su mes, di lo cc^ 
trario. Abo no ta merece esey, 
y ta abo mester sinti ber- 
guensa.” 

Frank tabata para ta mira 
su esposa, y nunca manera 
awor el a hanye asina bunita. 
E tata di drumi cu e tabata 
tin bisti, y e cabeinan plama 
riba su schouder, tabata ha- 
ciele mas atractiva. Su wowo- 
nan tabata briya y su cara ia- 
bata tin un color roos, y Frank 
a hanja cu e pleisteman na 
su cara y e wowo cu un rand 
scur no tabata kila su bunite- 
za. Esta un bunita y atraeti- 
va esposa mi tin, y mi a para 
perde mi tempo cu e otro mu- 
hernan ey cu no por para ban. 
da di esun di mi. Pero ainda 
no ta laat. Jean a ripara na 


Frank su cara, su pensamen- 
tonan y e a baha su cabes cu 
berguensa. 

“Jean?” 

“Kiko, Frank.” 

“Mi ta arepenti di tur m? 
foutnan, y mi ta pidi bo dis- 
pensa mi. Mi ta stima bo hopi 
y mi ta desea pa nos bira 
bon cu otro.” 

“Ami. ami tambe 

ta pidi bo dispensa, Frank. Lo 
ke mi a haci ta pasobra bó 
conducta tabata ofende mi 
hopi.” 

“Mi ta priminti bo cu esey 
a caba. Di awor pa dilanti mi 
ta bai ocupa di bo so, paso- 
bra pa mi bo tin mas balor cu 
e otronan, y ademas ami ta 
stima bo hopi, mi adorada 
Jean.” 

“Frank, bo ta duna mi un 
alegria masha grandi, ami 
tambe lo haci tur lo posibel pa 
nos keda bon pa semper. Mi 
tambe ta stima bo.” 

“Jean priminti mi cu lo bo 
no bolbe desconfia di mi.” 

“Si, mi ta priminti bo esey, 

pero bo tambe mester priminti 
nii cu lo bo no cuminsa di 
nobo.” 

“No, Jean, lo mi no bolbe 
cu e ovro muhernan. Pasobra 
m i tin un dushi esposa caba. 
jong y bunita y cu ta stim; 
mi hopi.” 

Frank a bai brasa Jean, 
pero el a keda para y a pun- 
trele: “Bon, y unda bo mama 
ta, Jean.” 

Jean a hari komiek y a bi- 
sele: “Mi mama a compronde 
cu nos lo bira bon, y e ta un 
persona masha discreto, y a 
bai cas.” 

“I abo ta e mas adorable di 
tur criaturanan, Jean Leroy.” 

“Wel. demostra mi 

esey anto, Frank Leroy.” Door 
di e bentana habri tabata. su- 
pla. un brisa suave y friu. 
Tambe tabata drenta un mu- 


sica suave, di un orkesta cu 
taba a toca, na e sala di e 
hotel. Den e kamber tabata 

tin dos persona. y nan 

tabata masha enamora. Mien? 
tras Frank tabata sunchi su 
esposa el a paga e lus. 

XII 

E mainta ey tabata, masha 
bunita, cu un cielo blauw, un 
solo cu tabata lombra, y e 
paharanan cu tabata canta. 
E Juez Jack Rayton, a keda 
mira e pareha su dilanti y a 

bisa: “Caramba, caramba. 

bosonan ta hende conoci. . . . 
bosonan ta Sr. y Sra. Leroy. 
Mi ta masha contento di mira 
boso'. Bon y kiko a trece boso 
aki banda? Boso cara no ta 
mustra cu idea di divorcio.” 

Jean a miré cu un sonrisa 


encantadora y a bisele: “Cla 
ro cu no, Sr. Juez. Mi a bin 
pa retira e pedido di divorcio.” 

E juez a mira nan cu hopi 
simpatio: “Wel esey ta. algo 
cu lo mi haci cu masha gusto. 
Si senjor, mi tabata sigur cu 
amor lo triunfa. Asina ta cu 
bosonan ta masha feliz.” 

Frank a bisa. cu un sonrisa: 
“Masha feliz mes Sr. Juez, y 
nos ta gradiici cu nos a hanyá 
un anja di tempo.” 

“I kiko a haci boso bira 
bon cu otro?” 

“Na un banda nos mayoor- 
nan y nos amigonan y tambe 
un Pader, cu a yuda nos hopi 

. y . Frank a to- 

sa promer cu el a sigi y Jean 
a baha su cabes cu berguen- 

sa. wel y tambe nos ta 

spera un baby y nos kier a 

ContinuacioB riba pag. 14 


La Esperanza 
Supermarket 

Cu su prijsnan semper barata, a juda mantene 
costo di bida na Aruba abao. 

Mira pa bo tambe ta un cliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Sl NO TABATA PA LA ESPERANZA 
PRIJSNAN Dl COMESTIBLES NUNCA 
LO A BAHA NA ARUBA 

Nos Lectornan ta Scirbl 


Sr. redactor, bo ta permiti 
mi un espacio den bo Cbuchu- 
bi tan gusta y lesa den hen- 
ter Aruba, mi ta cumpré tur 
siman y mi ta gozé un mundo. 

Mi ta un joven di 21 anja 
di edad, mi tin varios diplo- 
ma di school, y te ainda mi 
ta camnand cu nan te cu mi 
a fada di nan. Awor ta hopi 
dia caba cu mi ta piscando cu 
mi tata na laman. 

Sr. Redactor mi tata ta un 
conra partida semper, y ami 
no a vota nunea, pero ta pro- 
mer biaha cu mi ta bai vota 
e biaha aki, pero mi ta bai 
na fabor di mi tata, siman 
pasá ta pasando un deputado 
Domi na varios casnan, unda 
cu e sabi cu e hendenan ey 
tin varios jioe, cu tin bon 
school y tambe tin hopi tem- 
po sin ta traha, awor cu ta 
falta 1 Iuna sol pa nos bai 
vota, awor Domi ta pasa pidi 
volmacht, anto jioe lo hanja 
trabao, esta un stoel dushi 
Domi, ta cu qui cara bo ta 
pasa pidi volmacht, anto hen- 
de grandi, bon di salud, cu 
nan mes por bai vota, bo no 
quere cu e hendenan ay ta 
bobo, tantu tempo bo a corda 
ariba bo saicu sol, bo no a cor- 
da nan siquiera cu aglo. 

Awor numa bo ta bin pri- 
minti nan trabao. 

Mi tin casi 3 anja ta lucha, 
ainda mi tin rosea, y pa esun 
luna cu falta aki pa vota pa 
un gobierno Arubano, anto 
nos ta wanté. Shonnan wanta 
boso prestigio, no duna vol- 
macht, corre cu cualkier cu 
bin boso porta, tene nan abao. 

Si otro gobiemo sinta, boso 
pam t’ei, tene speranza cu 
Dios. 

Domi tur hende conoce cu e 


ta, un Nortero*, pero nunica el 
e juda un hende di Noord cu 
nada, su hendenan tur ta vota 
contra dje, pasobra el ta un 
traidor di A.V.P. ta kende ta 
bai duna nan voto na un. trai- 
dor? 

Ningun hende cu no tin 
school mes, pasobra ta su stoel 
e ta corda, cu ta duru pa e 
largé, anto bolbe bai haci 
school pa muchanan manera 
antes, boso nan no kere cu e 
voto cu e ta busca p’e garra 
ta pa juda bosonan, lubida. 

Su bida ta gaña, el no ta 
haci nada. Quiico el a haci 
pa su pueblo di Noord, boso 


ta weita algo cu el a juda 
Noord?? Que barbaridad, cor- 
da bon si boso kier cai den 
un otro trampa anto mester 
para wanta 4 anja mas, si ta 
posible, larga bo Iugar, pa 
otronan cu kier goza, anto asi- 
na dje forma. ey tur lo rnuri 
hamber. 

Corda cu nos ta sufriendo 
12 anja caba, ainda boso kier 
4 mas. No, lamta foi sonjo, 
y no larga nan ganja boso cu 
esaki y esaya, bisa nan e pil. 
dra ay ta grandi, el no ta 
smelt pa, gulié. 

Un Votador Nobo 


AKO’S Upholstery, _ 

E LUGA DI FURAMENTO NA ARUBA. 

TA FURA: 

♦ MUEBLES, AUTO’S, MATRAS, ETC. 
Direccion: Windstraat No. 1 

(Dilanti di Hotel Capital) 

— TEL. : 2 0 2 9 — 


A. C. I. 


A.C.I. ta un planta di fer- 
tilizante moderno, cual produc- 
to por worde usa pa fertiliza 
tera, pero cu sudor di e pober 
chikitonan cu ta gorda e gran- 
dinan. 

Pakiko nos trahadornan no 
por worde trata justo? 

Pakiko un trahador di war- 
da ta di menos importancia? 

Por ta, cu pasobra tur e 
jefenan ta di dia sol nan por 
traha, of por ta cu e trahador. 
nan di warda ta inhumano? 

Si, por wel ta, pasobra asina 
nan ta worde considera. Si 
Solamente nos tuma na con- 
sideracion e systemanan ire- 


gular di sosiego, di comé, di 
lamta for di cama pa bai tra- 
ha nos por bisa cu e hendenan 
aqui mester ta mihor trata. 

Cada cambio di warda kier 
meen: 

Cambio den ora di sosiego, 
un hende no por sosega asina 
bon den dia compara cu ano- 
chi. 

Cambio den ora di comé, 
cual ta trece difficultad di sto- 
ma. Cambio pasobra hopi di 
nos plannan no por worde rea- 
liza pa, motibo di cansancio. 
Na trabao comemento pa un 
trahador di warda ta proble- 
ma, pasobra e ley ta stipula 

cu un trahador di warda por 
comé solamente ora trabao 
permiti. Y tur e leynan asina 
ta worde practica. Trabao pro- 
me, cuminda ta segundario. Si 
trabao no permiti, hiba e cu- 
minda back of dump é. 

Asina e inhumanonan ta 
worde trata pa un compania 
modemo, cu grandinan, cu por 
guia esclavitud moderno, res- 
palda pa un gobierno moder- 
no y di progreso. ! 

Nos primcesa heredera tin e 
speranza di trece na mundo 
un criatura. 

Gobierno a pidi cooperacion 
di tur empresa pa duna liber, 
sea mitar of henter dia de- 
pende ki ora e noticia worde 
recibi. Pero corda bon esaki ta 
pa trahadornan di dia sol, cu 
por worde falta pa e compa- 
nio y si nan trabao ta per- 
miti. 

Ken por bisa awor cu e com- 
pania no por faltanan? 

E grandinan sigur cu no, ta 
nan mes ta aregla e asunto pa 
nan por bai cas cu pago. 

Pero e catibonan y inhu- 
manonan si no por worde fal- 
ta, pasobra aki si nan tin im- 
portancia, sin compensación 
compara cu e grandinan. Ki 
dia lo por yega e CAMBIO cu 
nos por hanja mihor leynan 
social ? 

Trahadornan di warda 
di A.C.I. 

Aruba su Centro 
di Inhusticia. 


NOTA DI REDACCION — 
Den tur Compania grandi 
caminda hende ta traha den 
shift tin e mes un dificultad 
cu tin hende ta traha warda y 
°tro ta traha den dia. 

Den e remetido nos por ta 
di acuerdo cu mester bini ley- 


nan social y hopi cambio mes, 
pero no ta semper, cu hende 
cu ta traha warda ta gana 
semper mas? 

Si trabao di warda ta kita 
tur e facilidadnan y un traha- 
dor di warda no por soporta- 
nan anto nos ta kere mester 
papia cu jefenan y mustra cu 
no por traha trabao di warda 
mas y pidi un transfer. Hen- 
denan di warda ta hendenan 
mashar importante, pasobra 
ta door di nan trabau e compa- 
nia por sigi funciona. 


Senjor Redactor, 

Permiti mi publica lo si- 
guiente den es unico semana- 
rio liber di Antillas pa asina 
mi por expresa mi sintimien- 
to riba loque mi a presencia 
y tende na un reunion poli- 
tico di partido P.P.A. na 
Sabaneta. 

Tabata na un dado momen- 
to cu Fichi Croes tabata pa- 
piando den microfoon y tur 
presente tabata keto ta scu- 
cha su palabranan, e lugar 
tabata keto y diripente un 
hoben a grita: MIAUW, y 


Si tin kehas y nan ta hus- 
to, nos ta recomenda pa bai 
serca boso LABOR LEADER 
y mustrele ariba e hechonan, 
pa e drenta den contacto cu 
compania. Si e labor leader no 
kier tuma e interes, anto mes- 
ter cambiele. 

Tur companias tin nan re- 
glas di trabao y tur trahador- 
nan tin nan derechos. Ambos 
mester jega door di represen- 
tacion hunto rond di un mesa 
y descuti nan, pa ambos keda 
contentu. 


Fichi a interumpi su speech, 
y el a contesta e hoben lo si- 
guiente: Na e hoben icu ta 
grita mi kier largé sabi cu 
ta grito di e pushi cu su 
mama ta cuida tanto pa su 
tata haya comé na cas. 

Lectornan, esaki ta e pala- 
branan double sentido di mas 
baho pa uno cu ta pretende 
di ta- un politico y ta tratan- 
do pa yuda otro hala votos, 
por expresa directamenate na 
un solo persona cu ta simple- 
mente un votador, na un reu- 

Continuacion riba pag. 16 



Nos Lectornan ta Sclrbi 

PASION SIN RAZON. 

Continuacion di pag. 11 

puntra si Bo kier ta su pa- 
drino.” 

“Mi ta masha contento cu 
esey, e profesion aki ta can- 
sa hende, pero di boso caso mi 
no por keha, pasobra mi a han- 
ya un gran recompensa. Boso 
por conta cu e bieuw Rayton 
pa tur cos, si senjor.” 

Diez minuut despues e fe- 
liz pareha a sali pafor. Banda 
di e edifieio di e juez un ola 
di biento a lanta e saya di un 
muher joven y Frank a habri 
su wowonan pa e mira e pa- 


A slaag na Cur. Succes 


Di Cursus SucceS nos a ri- 
cibi e noticia cu e siguiente 
Kandikatonan a slaag pa nan 
Examen. 

Examen Engelse Conversa- 
tie voor Gevorderden: 

Sra. Walmira Diaz, 

Srta. Norma Pers, - Marlene 
Orman, - Filomena Tromp y 
Sr. Joseph Ellis. 

Examen Engelse Conversa- 
tie voor Beginners: 

Sra. Norma Rodriguez, 

Sra. Invencion Tromp-Kock, 
Sra. Maria Curiel-Henriquez, 
Sra. Esther de Plaa-Kock. 
Srta. Anita Coffy, 

„ Carla Agumbero, 

„ Mavis Stamper, 

„ Jacintha Vrolijk, 

„ Philomena Croes, 

„ Maria Arends, 

„ Helena Pereira, 

„ Florita de Cuba, 

„ Olimpia Hoevertsz, 

„ Maria Frank, 

„ Philomena Ras, 

„ Carmen Croes, 

„ Elie Geerman, 

„ Margaritha Croeze. 
y senjornan, Miguelito Ras, 
Casildo Werleman. 


norama interesante. Jean a 
ranké na su orea: “Ai, pero 
muher.” 

“Nada di muher, corda loke 
bo a priminti mi, Frank.” 

“Bon, pero lo di awor. . . / 

“Si mi sa cu no ta bo fai- 
ta, pero un promesa ta un deu- 
da, y bo debe mi un repara- 
cion.” 

Frank tabata conoce cuai 
reparacion su esposa tabata 
gusta. Nan tabata masha 
ocupa ta sunchi otro ora cu: 

“Un momento,. boso 

mester paga un boet.” Jean a 
spanta ora el a mira e polis. 


Pa Eenvoudig Boekhouden a 
slaag dia 14 di maart 1967. 
A. Croeze, Ramon Farro y 


“Pero, Sr. esaki ta mi es- 
posa.” Frank a bisa. 

“Esey no kier meen nada, 
boso no mag sunchi otro riba 
caya, cuminsa camna.” 

Nan a bolbe cerca e juez. 
“Sr. Juez mi a topa nan ta 
sunchi riba caya,” 

E Juez a mira. nan cu un 
sonrisa y a bisa, bon boso lo 
paga un boet, pero por lo 
pronto nos lo bai na e bar, pa 
brinda pa boso felicidad, y pa 
felicidad di e proximo ciuda- 
danO'. Boso tur ban aya.” 

F I N 


Sra. Carmen Hoek-Perez. 

Y pa Steno Engels, 

Sra. Julieta Quilotte- de Cuba. 



CDRSUS SUCCES 

Atrobe 62 Kandidatonan di CURSUS SUCCES 
a slaag pa nan Diploma di Type. 

ABO TAMBE POR. 

E siguiente Cursonan ta cuminza den luna di 
April. 

STENO: Hulandes — Ingles — Spanjo. 

CONBERSACION: Hulandes — Ingles — Spanjo 
pa principiantenan y pa avansadonan. 

BOEKHOUDEN: I en II y Praktijkdiploma 
Boekhouden. 

Inscribi awe mes na 

(^uróuó Succeó 

PLAYA Tel. 1534 

SANTA CRUZ Tel. 8060 

SAN NICOLAAS Tel. 5791. 

Informaciones Sexuales 

“Joven, Libra bo mes” 


E siman aki nos lo conta 
algu di un joven di 23 anjas 
cu kier casa, pero kende ta- 
bata conoci como un Barbu- 
leta-jager. 

E joven aki na e edad tan 
jong a bishita dokter asina 
tanto bes y a ricibi asina tan- 
to penecilina di dokter pa 
motivo di malesa, cu el a bira 
inmune na penecilina y en- 
ves di penecilina judele e ta 
mata e penecilina. 

E cos cu ta molestia e 
joven mas cu nada ta cu el 
a bira impotente y despues 
cu dokter a tratele pa judele 
despues cu el a comprometi 
cu un senjorita den nos co- 
munidad e mester a ricibi e 


Nos gobiemo a gas + a bas- 
ta paca pa un viahe na Co- 
lombia pa algun di nos dok- 
ternan, segun gobierno, pa 
studia si ta mas barata man- 
da pacientes Colombia of 
Hulanda. 

For di e tiempo cu a duna 
e declaracion ey no TA TEN- 
DE NADA MAS. Ki faba 
nos miembros di Eilands- 
raad? Ta na sonjo nan ta, 
cu nan no ta pidi explica- 
cion, of ta guli tur cos man- 
da abao y bisa: MI TA RE- 
PRESENTA PUEBLO?” 

Miembronan di Eilands- 
raad tin cuenta pa duna na 
pueblo si of No? 

Larga nos sabi e cosnan 


noticia tristo cu e ta impo- 
tente. 

E joven ta desespera, pa- 
sobra e mester kibra su com- 
promiso y tabata conseha pa 
bisa e novia y famia di e no- 
via e motivo. 

DESESPERACION ta rei- 
na den curazon di e joven di 
23 anjas aki y awor cu por- 
fin e kier forma un hogar su 
mala bida a catch up euné. 

Joven di Aruba spaar bo 
salud, cuida bo curpa pa bo no 
mester sufri henter bo bida 
largu. 

Diferente dokternan awor 
ta duna voorlichting ariba 
sexualidad y nos ta feliz cu 
nos joven y senjorita lo wor- 
de informa tocante vida. 


aki promer cu eleccion pa 
nos sabi kiko di spera di 
e representacion di pueblo 
pa e 4 anjanan venidero. 


Campionnan 

di Domino 

Nos a presencia algun di e 
bieuwnan di Aruba ta sinta 
ta hunga domino den Boliva- 
riana. 

Bo ta gosa inmenso di ten- 
de e hendenan aki despues 
cu cada wega cabft, pasobra 
ta e ora ey e discusionnan ta 
cuminsa. Aki nos ta larga 
uno cu a perde e wega na 
palabra: “Homber, pakiko bo 
no a pega tal piedra y ami lo 
a kibra cu tal piedra, e ora 
ey nos lo a sera e wega y cu 
15 puntos nos lo a gana e hen- 
denan ey. 

Contestacion,: Bo no a mi- 
ra cu mi tabata tin un bon 
man for di principio? Bo no 
a mira mi a manda bo un 
cineo, y enbes di kibra cu 
seis bo a. bini cu e malvado 
tres”. 

Asina ta sigi te ora shof- 
fel e domino y e otro wega 
cuminsa pa ora e caba e co- 
memtarionan cuminsa di nobo. 

Verdad un bon destrac- 
cion, y Hulandes ta jama es- 
aki “BOTER NA DE MAAL- 
TIJD”. 


V E N I 

V I D 1 — V I C I 

JEGA 

— MIRA — VENCÉ 


Toyota 

♦ 

E auto cu a jega Aruba 

♦ 

Cu a conquista e Pueblo Arubano. 

♦ 

Bo otro auto mester ta un 


T oyota 

Garage Cordia Aruba 

TARABANA 46 — TEL. 2018 


Kiko a sosode cu e rapport di 
viahe pa Colombia? 

NOS LECTORNAN 
Continuacion di Pag. 13 

nion publico. 

Si ta politiconan asina nos 
tin cu apoya, ta unda decen- 
cia di hende grandi pa cu mu- 
cha chikito a keda? I esaki 
debido na cu no ta hende gran- 
di sol ta bai presencia un 
reunion. Y si e kier bisa cu 
nan no mester grité MIAUW, 
e no mester a bolbe drenta po- 
litiek, sabiendo cu el a jega 
di comete, un fout, cu aki na 
Aruba nan ta simboliza cu un 
pushi. 

Si enberdad nos ta biban- 
do den un pais Democratico 
anto e jovennan ey cu ta gri- 
ta tin tur derecho di grita 
kiko cu nan kier. 

Y di es manera ey expresa 
nan opinion y apoya esun cu 
nan kier, pero no apoya un 
persona cu den e puesto' di 
Gezaghebber, a danja nomber 
di Aruba, door di a worde 
deteni pa motibo di verduis- 
tering. Y tambe tocante loke 
el a expresa na Wijkie, cu 


Senjor redactor permiti mi 
un espacio den bo semanario 
tan lesa y gusta aki na Aru- 
ba pa mi por contesta , Sea 
warda di polis of Hospital 
etc.”. 

Aki tin un Arubiano di 
“Sintimiento” ta haci compa- 
racion: 

E ta compara Aruba cu Cuba. 

Wel senjor “Arubiano cu 
Sintimiento” bo sintimiento 
mester ta basta malo, pasobra 
bo ta compara nos isla cu 
Cuba, 

Mi no sa si bo ta hanja 
courant den bo man, pues 
Cuba no a bai dilanti cu Fi- 
del Castro. 


e miauw ta grito di e pushi 
di Anslijn cu Wijkie a los pa 
come e parja Chowi den Com- 
mandeursbaai Club. 

Fichi mester pensé mehor 
si e por, prome cu e papia, 
pasobra no ta confideneial- 
mente el a expresa esey, pero 
den un reunion publico. I tur 
cu tabata presente e dia ey, 
cu tabatin presentacion di 
un artista Venezolano den 
Commandeursbaai Club, lo 
no guli esaki manda abao y 
cu nan lo demostra esaki dia 
26 di Mei. 

Tambe a papia un tal Chan- 
ce, cu a bin cu cuenta di luz 
corra na kantoor di Bestuurs- 
eollege como si fuera cu ta 
di compara Kantoor cu e ba- 
rio Katendrecht, unda cu tin 
tanto luz corra pa indica algo. 

Querido lectornan ta sorto 
di politiconan asina P.P.A. 
tin cu a bin juda tene e par- 
tida na existencia. 

Sr. Redactor, masha danki 
pa e espacio concedi na mi. 

M. ARENDS 


Tempo di Batista na Cuba 
e Cubanonan tawata sali for 
di Cuba ki ora nan tawata 
kier.I si tawatin pobreza of 
miseria na Cuba, tawata pa- 
pobra e hendenan no tawata 
gusta sinja. 

Trujillo a muri pa Sto. Do- 
mingo. 

Sr. Arubiano di Sintimien- 
to bo kier bisa mi cu Sto. 
Domingo despues di e cambio 
a bai dilanti?? 

Bo ta scirbi cu aki na Aru- 
ba mester ta contento cu ain- 
da no ta usa arma. 

Bon Senjor di Sintimiento 
ta kere cu armas ta? 

Tur e lugaman cu mi a 



SENSACIONAL 


O f e r t a 
Pa Luna di April 

20 pia Tubo Galv. 

(i/ 2 ” _ 2”) 

Masonite Azetá 
(4’ x 8’) 

Helm di Aluminium 
GONCORD 
Verf Latex 

Herment pa Hoffie 

15°/ 0 di Rebaja 

C AS H 


ARUBA HARDWARE C.V. 

O’stad 1057—2247 
San Nic. 5666 

caba di menciona, tawata tin 
hende pober y rico, pero aca- 
so e riconan no a traha pa 
nan placa? 

Senjor di bon Sintimiento, 
resa pa Aruba no bira mes- 
cos cu Cuba ni Sto. Domingo, 
pasobra si e bira mescos cu 
nan sintimiento lo no ta sisti 
mas. 

R. Ras Santa Cruz 


NOTA DI REDACCION — 

Senjor Ras nos redaccion 
kier agrega lo siguiente na 
bo remetido tocante Cuba y 
Aruba, pa mustra diferencia 
entre loke a pasa na Cuba y 
locual ta pasando na Aruba. 

Arubanonan a bai traha na 
Cuba gana nan placa y ora 
trabao a caba a bolbe na Aru- 
ba. Estranjeronan ta drenta 
na Aruba traha gana nan pla- 
ca y ORA TRABAU A CABA 
NA ARUBA, ta Estranjero- 
nan ta keda na ARUBA y 
ARUBANONAN mester IMI- 
GRA PA ESTRANJERIA. 


Nos Lectornan ta Scirbi 












VRIJDAG 
28 APRIL 1967 


5 uur des namiddags 






BOEKHANDEL 


van 


ARUBA N.V 


NASSAUSTRAAT 77 




ter qeleqenheid van de officiele qpeninq is het ons een qroot qenoeqen 

u ALLEN OP ARUBA UIT TE NODIQEN EN TE BEQROETEN OP DIT VOOR ONS ZO 

belanqrijice moment. 

Liefst geen bloemen, maar het eventuele bedrag storten op bankrekening van 

llefdadigheidsinstelling A R C A 

P.S. Gelieve dit als een persooniljke uitnodiging te beschouwen. 

pA tRABAO 6l CALiÓAÓ r)A 

RANJESTAD P^NT'NG 


bo mesteR ta. 


hrDilietWEG 15 


TEL. 2526 


O’STAD. 


p a bo pamfletanan, Cliché, foto M tur otro trabao 
di emprenta, nos ta haci pa bo rapidamente 
na prljsnan cu bo por paçfa- 
















